(NPK-NTB): Hundar kan trenast opp til å oppdage lungekreft hos menneske, sjølv på eit tidleg stadium, konkluderer tyske forskarar.Gjennom å snuse på pusten oppdaga hundane sjukdommen hos 71 av 100 kreftpasientar som var med i eit forsøk ved Schillerhoehe Hospital i Gerlingen sørvest i Tyskland.Hundane slo også fast at 372 av dei 400 som var med i undersøkinga var kreftfrie, skriv forskarane i siste utgåve av tidsskriftet European Respiratory Journal.Dei tyske forskarane er framleis usikre på korleis hundane eigentleg greier å lukte seg fram til kven som har kreft eller ikkje.– Det er truleg ein ekstra substans i pusten til lungekreftpasientar og hundane sin finstilte luktesans oppdagar dette på eit tidleg stadium av sjukdommen, seier Thorsten Walles som har leia arbeidet med undersøkinga.Liknande forsøk tidlegare har vist at hundar også kan trenast opp til å oppdage hudkreft, brystkreft og tarmkreft.